ΓΡΑΠΤΗ ΕΡΩΤΗΣΗ P-3394/01

υποβολή: Marianne Eriksson (GUE/NGL) προς την Επιτροπή

(6 Δεκεμβρίου 2001)

Θέμα: Adapt

Η κοινοτική πρωτοβουλία Adapt αποτελούσε, κατά το προηγούμενο οικονομικό έτος, διακρατικό πρόγραμμα ανάπτυξης, συγχρηματοδοτούμενο από το Ευρωπαϊκό Κοινωνικό Ταμείο με πόσο άνω των 1 600 εκατομμυρίων ευρώ και επιδοτούμενο από τα κράτη μέλη με περαιτέρω 1 700 εκατομμύρια ευρώ. Συνολικά χρησιμοποιήθηκαν σχεδόν 3 400 εκατομμύρια ευρώ για 3 680 σχέδια.

Τα σχέδια αφορούσαν π. χ. τη δια βίου εκμάθηση, την ανάπτυξη ικανοτήτων, την τεχνολογία της πληροφορίας στον χώρο εργασίας, την ίση μεταχείριση κλπ. Η παρακολούθηση και η παρουσίαση ετήσιων εκθέσεων και τελικών εκθέσεων είναι μεν αξιόλογες, αλλά μεγαλύτερης σημασίας ακόμη είναι η αποκόμιση μαθημάτων και η επίτευξη αποτελεσμάτων και προϊόντων, που να μπορούν να αξιοποιηθούν ακόμα και μετά το πέρας των σχεδίων.

Έχειποστηριχθεί ότι η Επιτροπή ούτε συγκέντρωσε ούτε καταχώρησε συστηματικά τα αποτελέσματα των σχεδίων. Αντίθετα, διατυπώθηκαν ισχυρισμοί σύμφωνα με τους οποίους καταστράφηκαν τα συγκεντρωθέντα αποτελέσματα, όταν καταργήθηκε το EUROPS, το ευρωπαϊκό γραφείο παροχήςποστήριξηςπό την αιγίδα της Επιτροπής, .

Θεωρεί άραγε η Επιτροπή ότι η ως άνω περιγραφή της κατάστασης είναι ακριβής· Με ποιον τρόπο προτίθεται η Επιτροπή να αποφύγει την επανάληψη του εν λόγω προβλήματος· Πού μπορεί κανείς να βρει τις εν λόγω πληροφορίες·

Απάντηση της κας Διαμαντοπούλου εξ ονόματος της Επιτροπής

(28 Ιανουαρίου 2002)

Η Επιτροπή έχει όντως καταβάλει σημαντικές προσπάθειες για την ανταλλαγή, διάδοση και αξιολόγηση των αποτελεσμάτων της κοινοτικής πρωτοβουλίας ADAPT.

Στο πλαίσιο αυτό η Επιτροπή παρείχε εργαλεία και πλατφόρμες για την ανταλλαγή εμπειρίας καθώς και τεχνική συνδρομή ιδιαίτερα μέσω του γραφείου τεχνικής βοήθειας Europs το οποίο βοήθησε τα κράτη μέλη και την Επιτροπή:

- στην προετοιμασία της διακρατικής εβδομάδας ADAPT για την οργάνωση της εργασίας. Η εβδομάδα αυτή εορτάστηκε σε 25 χώρους σε όλη την Ευρώπη τον Οκτώβριο του 2000 και χρησίμευσε ως φόρουμ για τη συγκέντρωση και παρουσίαση προϊόντων επιμόρφωσης και λογισμικού για τις Τεχνολογίες της Πληροφορίας και της Επικοινωνίας (ΤΠΕ),

- στη διαχείριση των Ομάδων Θεματικής Εστίασης με σκοπό την προώθηση σε ευρωπαϊκό επίπεδο δραστηριοτήτων που βασίζονται στη θεματική εμπειρία και τα αποτελέσματα των κρατών μελών,

- στην άντληση μιας σειράς βασικών διδαγμάτων από τα σχέδια που παρουσιάστηκαν στο πλαίσιο των τεσσάρων αξόνων της Στρατηγικής για την Απασχόληση,

- στην εκπόνηση μιας σειράς θεματικών εκθέσεων (σειρές δημοσιεύσεων για καινοτομίες) που συνοδεύτηκαν από την περιγραφή παραδειγμάτων για ορθές πρακτικές και από μια βάση δεδομένων με στοιχεία για όλα τα σχέδια ADAPT (αυτή τη στιγμή βρίσκονται στην ιστοσελίδα της Επιτροπής EQUAL).

Όταν το Europs έκλεισε τον Ιούνιο του 2000, όλα τα σχετικά έγγραφα μεταφέρθηκαν στην Επιτροπή και η ηλεκτρονική βάση δεδομένων για τα σχέδια μεταφέρθηκε στον εξυπηρετητή Europa (http://europa.eu.int/comm/equal/index_en.html). Ταπόλοιπα αρχεία του Europs συμπεριλαμβανομένου ενός μεγάλου αριθμού αντιγράφων ή απαρχαιωμένων φακέλων και άλλων εγγράφων σχετικά με σχέδια καταστράφηκάν κατάλληλα.

Η προσέγγιση αυτή αποτέλεσε αντικείμενο περαιτέρω επεξεργασίας από τα κράτη μέλη και την Επιτροπή τα οποία συνεχίζουν τη δράση τους με βάση την εμπειρία από τις πρωτοβουλίες ADAPT και Απασχόληση. Η Επιτροπή έχει ζητήσει από τα κράτη μέλη να συγκεντρώσουν παραδείγματα προϊόντων και μεθοδολογιών που λειτουργούν καλύτερα με τις πρωτοβουλίες ADAPT και Απασχόληση δίνοντας ιδιαίτερη έμφαση στα αποτελέσματα για τα οποία κρίνεται σκόπιμο ναπάρξει διάδοση σε ευρωπαϊκό επίπεδο. Μελέτες για συγκεκριμένες περιπτώσεις ορθών πρακτικών θα παρουσιαστούν σε σημαντική εκδήλωση που θα διοργανώσει η Επιτροπή στα μέσα του 2002 με σκοπό τη διάδοση των εμπειριών που μπορεί κάποιος να αποκομίσει από τις προηγούμενες κοινοτικές πρωτοβουλίες αλλά και του πώς θα μπορούσαν σχεδιαστούν κάποιες δραστηριότητες του EQUAL.

Θα πρέπει ωστόσο να τονιστεί ότι η μεταφορά των αποτελεσμάτων από την πρωτοβουλία ADAPT σε ένα ευρύτερο φάσμα χρηστών αποτελεί πρώτα από όλα αρμοδιότητα των κρατών μελών σύμφωνα με την αρχή της επικουρικότητας. Με βάση την αρχή αυτή τα πειράματα και οι δοκιμές που χρηματοδοτούνται από την ADAPT, όπως και κάθε άλλη παρέμβαση του Ευρωπαϊκού Κοινωνικού Ταμείου (ΕΚΤ), έχουνλοποιηθεί μέσω προγραμμάτων και ενεργειών των κρατών μελών με βάση τις εθνικές ανάγκες και προτεραιότητες.

Η Επιτροπή καθόρισε ότι η ενσωμάτωση της διάστασης των ίσων ευκαιριών μεταξύ αντρών και γυναικών αποτελεί μία από τις κύριες αρχές για την κοινοτική πρωτοβουλία EQUAL. Η ενσωμάτωση της διάστασης των ίσων ευκαιριών εντάσσεται σε μία διαδικασία που περιλαμβάνει επίσης την άντληση των διδαγμάτων, τον προσδιορισμό των καινοτόμων στοιχείων και των προσεγγίσεων εκείνων που απέφεραν συγκεκριμένα αποτελέσματα και τη διάδοση, τον έλεγχο εγκυρότητας και τη μεταφορά των αποτελεσμάτων αυτών. Για να ενσωματωθεί η διάσταση της ισότητας των ευκαιριών στην πρωτοβουλία EQUAL σε ευρύτερη κλίμακα και προς όλες τις κατευθύνσεις η Επιτροπή συγκροτεί αυτή τη στιγμή σε ευρωπαϊκό επίπεδο ευρωπαϊκές θεματικές ομάδες. Οι ομάδες αυτές θα συγκεντρώσουν και θα μοιραστούν στοιχεία για τις ορθές πρακτικές που εντοπίσθηκαν στα κράτη μέλη συμβάλλοντας έτσι στην ανάπτυξη των ευρωπαϊκών πολιτικών για την απασχόληση και την κοινωνική ένταξη.